Fenomenul NFT ia amploare. O casă digitală a fost cumpărată cu 500.000 de dolari. Cum arată. .
O casă digitală a fost cumpărată cu 288 ether, echivalentul a 500.000 de dolari. "Casa Marte", așa cum este numită, a fost creată de către Krista Kim. Persoana care a cumpărat fișierul digital 3D va primi și un certificat de proprietar.
Tu cât ai plăti pentru o casă pe care să nu o poți vedea construită și în care să nu poți locui? Mă refer la o casă digitală, care tocmai a fost vândută cu jumătate de milion de dolari.Noul proprietar a plătit pentru fișierul digital pe care îl poate vedea doar cu o cască de realitate virtuală.Casa de pe Marte a fost creată de un artist din Toronto, ajutat de o companie de arhitectură și de un producător de jocuri video. A fost vândută de SuperRare, o piață pentru active digitale unice numite NFT. Este ultimul exemplu de operă digitală vândută pe o sumă mare după tabloul creat de Mike Winkelmann, care a fost adjudecat la o licitație cu 79 de milioane de dolari. De asemenea, CEO-ul Twitter, Jack Dorsey, și-a vândut primul tweet cu 2.9 milioane de dolari.